《登司天台同李景山元复初分韵得色字》
元代·张养浩

湫居厌纷厖，升高百忧失。河流耿微明，野烧还故碧。

太行望中低，断处仍雪色。翠华天尺五，金城年万亿。

美哉山河固，两有险与德。区区辽与金，铜驼几荆棘。

开阖看烟云，兴废感今昔。所恨难久留，悲风晚来急。

作者简介：张养浩（1269—1329年），汉族，字希孟，号云庄，山东济南人，元代著名散曲家。诗、文兼擅，而以散曲著称。代表作有《山坡羊·潼关怀古》等。